Ντανιέλ Ονά Οντό

Ο  Ντανιέλ Ονά Οντό    (Daniel Ona Ondo, γενν. στις 10 Ιουλίου 1945)"Qui est Daniel Ona Ondo ?" , Gabonews, 24-1-2014 . είναι πολιτικός από την Γκαμπόν και πρωθυπουργός από τον Ιανουάριο του 2014 ως τον Σεπτέμβριο του 2016. Προηγουμένως υπηρέτησε ως υπουργός Παιδείας και ως Πρώτος Αντιπρόεδρος της Εθνοσυνέλευσης. Είναι μέλος του Δημοκρατικού Κόμματος της Γκαμπόν (Parti démocratique gabonais, PDG).

Πολιτική σταδιοδρομία
Σπούδασε στο Πανεπιστήμιο Ομάρ Μπόνγκο στη Λιμπρεβίλ και διορίστηκε σύμβουλος του προέδρου Ομάρ Μπόνγκο το 1990. Την ίδια χρονιά έγινε πρύτανης του Πανεπιστημίου Ομάρ Μπόνγκο. Εξελέγη βουλευτής στις εκλογές που διεξήχθησαν το Δεκέμβριο του 1996 και εισήλθε στην κυβέρνηση ως εντεταλμένος υπουργός στον υπουργό Υγείας και Πληθυσμού (Minister-Delegate) το 1997. Στη συνέχεια ανέλαβε υπουργός Πολιτισμού, Επιστημών, Λαϊκής Εκπαίδευσης, Νεολαίας και Αθλητισμού από το 1999 ως το 2002, για να διοριστεί υπουργός Εθνικής Παιδείας στις 27 Ιανουαρίου 2002."Ona Ondo Daniel", Gabon: Les Hommes de Pouvoir, number 4, Africa Intelligence, 5-3-2002 . Σε επαναληπτικές βουλευτικές εκλογές που έγιναν στις 26 Μαΐου 2002, κέρδισε την 4η έδρα στο διαμέρισμα Ουολεού ως υποψήφιος με το κόμμα PDG και με το 65,62% των ψήφων."Partielles: Les résultats de la CNE", L'Union, 30-5-2002 .

Στο ίδιο διαμέρισμα (Woleu) εξελέγη βουλευτής στις εκλογές του Δεκεμβρίου του 2006.List of deputies by constituency , National Assembly website . Έπειτα από τη διεξαγωγή εκείνων των εκλογών, ο Ονά Οντό διορίστηκε πρώτος αντιπρόεδρος της Εθνοσυνέλευσης στις 26 Ιανουαρίου 2007."Gabon : le bureau de l'Assemblée nationale constitué" , Gabonews, 27-1-2007 .

Έπειτα από το θάνατο του Μπόνγκο, τον Ιούνιο του 2009, ο Οντό δήλωσε στο Radio France Internationale ότι σκόπευε να λάβει το χρίσμα για τις προεδρικές εκλογές του 2009 από το PDG."Gabon : La candidature d'Ona Ondo sonne-t-elle le glas du PDG ?" , GabonEco, 26-6-2009 . Ήταν το πρώτο πρόσωπο που επιβεβαίωσε την πρόθεσή του να διεκδικήσει το χρίσμα."Gabon: Présidentielle anticipée - Daniel Ona Ondo premier candidat à la candidature du PDG", Gabonews, 25-6-2009 . Η ανακοίνωση του Ντανιέλ έγινε δημοσίως χωρίς να είναι σύμφωνα με την κομματική γραμμή περί ενότητας και πειθαρχίας.

Ο Οντό επανεξελέγη πρώτος αντιπρόεδρος της Εθνοσυνέλευσης στις 27 Φεβρουαρίου 2012."Guy Nzouba reste au perchoir" , GabonEco, 28-2-2012 . Το Δεκέμβριο του 2013 διεξήχθησαν τοπικές εκλογές και έναν μήνα μετά, στις 24 Ιανουαρίου 2014 ο Ντανιέλ αντικατέστησε στην πρωθυπουργία τον Ραϊμόν Εντόνγκ Σιμά."Gabon's president names new PM after local elections", Agence France-Presse, 24-1-2014 . Τρεις ημέρες μετά τον διορισμό του από τον πρόεδρο Αλί Μπόνγκο, ο Ονά Οντό ορκίστηκε πρωθυπουργός (στις 27 Ιανουαρίου)."Daniel Ona Ondo a pris ses fonction" , Gabonews, 27-1-2014 .

Παραπομπές

Κατηγορία:Πρωθυπουργοί της Γκαμπόν